Першая гадзіна “Ночы паэтаў” праходзіла наверсе, у адной з невялікіх залаў кавярні “Грай”. Усе ахвотныя туды проста не змяшчаліся. Некаторыя нават сыходзілі, бо не маглі трапіць у памяшканне. Але праблема была вырашаная: дзею перанеслі ўніз, на вялікую пляцоўку, бліжэй да бара. Першым пасля перадыслакацыі чытаў Жадан (які ўсё-такі застанецца з намі, бо забарону аператыўна адмянілі!). І ў паветры адразу з’явілася штосьці рок-н-рольнае. У гэтай зале таксама было не надта прасторна. Піва ў бары хутка скончылася, яго тэрмінова аднекуль прывезлі – мяркуйце самі, колькі прыйшло наведнікаў.